CELEX: 32018D0653
Language: fi
Date: 2018-04-26 00:00:00
Title: Neuvoston päätös (YUTP) 2018/653, annettu 26 päivänä huhtikuuta 2018, varastovalmiuden perustamisesta siviilikriisinhallintaoperaatioita varten

27.4.2018   
            
            
               FI
            
            
               Euroopan unionin virallinen lehti
            
            
               L 108/22
            
         NEUVOSTON PÄÄTÖS (YUTP) 2018/653,
   annettu 26 päivänä huhtikuuta 2018,
   varastovalmiuden perustamisesta siviilikriisinhallintaoperaatioita varten
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               On huolehdittava siitä, että unionin siviilikriisinhallintaoperaatioiden yhteydessä taataan nopea toimintavalmius ja täytetään operatiiviset vaatimukset.
            
         
               (2)
            
            
               Neuvosto hyväksyi 13 päivänä marraskuuta 2012 päätöksen 2012/698/YUTP (1), jolla perustettiin varasto siviilikriisinhallintaoperaatioita varten. Euroopan ulkosuhdehallinto (EUH) on suorittanut päätöksen 6 artiklassa säädetyn uudelleentarkastelun, jossa arvioidaan varaston hyödyllisyyttä, toimivuutta ja kustannustehokkuutta. Kyseisen tarkastelun tuloksista keskusteltiin neuvoston asiaankuuluvissa valmisteluelimissä vuoden 2016 alkupuoliskolla.
            
         
               (3)
            
            
               Poliittisten ja turvallisuusasioiden komitea vahvisti 3 päivänä toukokuuta 2016, että varastovalmiuden perustaminen on hyödyllinen toimenpide, joka tukisi yhteisen turvallisuus- ja puolustuspolitiikan (YTPP) mukaisten operaatioiden nopeaa toimintavalmiutta. Se päätti, että uuden varastovalmiuden hallinnoinnista vastaisi Euroopan parlamentin ja neuvoston asetuksen (EU, Euratom) N:o 966/2012 (2) 58 artiklan 1 kohdan c alakohdassa säädetyn mukaisesti jokin jäsenvaltion julkisoikeudellinen elin tai julkisen palvelun tehtäviä hoitava yksityisoikeudellinen elin ja pyysi EUH:ta suorittamaan valintamenettelyn. Neuvoston asianomaiset valmisteluelimet ovat hyväksyneet valintamenettelyn toimintaohjeet.
            
         
               (4)
            
            
               Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, antoi EUH:n selvityksen johdosta neuvostolle suosituksen Ruotsin siviilivalmiusviraston (Myndigheten för samhällsskydd och beredskap – MSB) valinnasta varastovalmiuden hallinnoijaksi varastovalmiuden toteuttamista varten.
            
         
               (5)
            
            
               Varastovalmiuden olisi hankittava ja varastoitava YTPP-alan siviilioperaatioiden nopean käyttöönoton edellyttämien keskeisten tarvikkeiden ja resurssien strateginen varasto, ylläpidettävä sitä ja täydennettävä sitä. Sen olisi hankittava, varastoitava, ylläpidettävä ja asetettava saataville näihin tarvikkeisiin ja resursseihin kuuluvia uusia ja käytettyjä esineitä ja tarjottava tukipalveluja YTPP-alan siviilioperaatioille. Sen olisi myös voitava hankkia, varastoida ja asettaa saataville muita tällaisten operaatioiden yhteydessä saatuja tarvikkeisiin ja resursseihin kuuluvia käytettyjä esineitä.
            
         
               (6)
            
            
               Toissijaisena tehtävänään varastovalmiuden olisi voitava tarjota samaa tukea muulle perussopimuksen 28 artiklan mukaiselle unionin operatiiviselle toiminnalle ja Euroopan unionin erityisedustajille, jäljempänä ’EU:n erityisedustajat’.
            
         
               (7)
            
            
               Varastovalmius olisi pantava täytäntöön kolmen vuoden ajaksi, jota on mahdollista pidentää yhdellä vuodella,
            
         ON HYVÄKSYNYT TÄMÄN PÄÄTÖKSEN:
   1 artikla
   Tavoitteet
   1.   Varmistaakseen keskeisten tarvikkeiden ja resurssien ja asianmukaisten tukipalvelujen nopean lähettämisen siviilikriisinhallintaoperaatioihin sekä näiden tarvikkeiden ja resurssien nopean ja jatkuvan saatavuuden operaatioiden kannalta unioni vahvistaa valmiuksiaan perustamalla varastovalmiuden.
   2.   Varastovalmius voi tarvittaessa myös tarjota vastaavaa tarvikkeisiin, resursseihin ja tukipalveluihin liittyvää tukea muuta perussopimuksen 28 artiklan mukaista unionin operatiivista toimintaa tai EU:n erityisedustajia varten.
   2 artikla
   Varastovalmiuden perustaminen
   1.   Perustetaan varastovalmius 1 artiklassa esitettyjä tarkoituksia varten. Sen tehtävänä on:
   
               a)
            
            
               hankkia, varastoida, ylläpitää ja täydentää liitteessä eriteltyjen keskeisten tarvikkeiden ja resurssien strateginen varasto;
            
         
               b)
            
            
               hankkia, varastoida, ylläpitää ja asettaa saataville liitteessä eriteltyjä uusia ja käytettyjä keskeisiä tarvikkeita ja resursseja sekä tarjota tukipalveluja YTPP-alan siviilioperaatioille, mukaan lukien muiden tällaisten operaatioiden yhteydessä saadut esineet.
            
         2.   Varastovalmius voi myös hankkia, varastoida, ylläpitää ja asettaa YTPP-alan siviilioperaatioiden saataville asiaankuuluvia tarvikkeita ja resursseja, jotka vastaavat liitteessä eriteltyjä tarvikkeita ja resursseja luonteeltaan ja käyttötarkoitukseltaan.
   3.   Varastovalmius voi myös hankkia, varastoida, ylläpitää ja asettaa YTPP-alan siviilioperaatioiden saataville muiden tällaisten operaatioiden yhteydessä saatuja käytettyjä tarvikkeita ja resursseja, jotka poikkeavat liitteessä eritellyistä tarvikkeista ja resursseista luonteeltaan ja käyttötarkoitukseltaan.
   4.   Varastovalmius voi tarvittaessa suorittaa 1 kohdan b alakohdassa, 2 ja 3 kohdassa tarkoitetut tehtävät unionin muun operatiivisen toiminnan ja EU:n erityisedustajien osalta.
   3 artikla
   Täytäntöönpano
   1.   Korkea edustaja vastaa tämän päätöksen täytäntöönpanosta.
   2.   Tämän päätöksen teknisestä täytäntöönpanosta huolehtii Ruotsin siviilivalmiusvirasto, joka toimii varastovalmiuden hallinnoijana. Ruotsin siviilivalmiusvirasto suorittaa tehtävänsä korkean edustajan alaisuudessa, sanotun kuitenkaan rajoittamatta 4 artiklan 3 kohdassa säädettyjä varainhoidon valvontaa koskevia komission velvoitteita.
   3.   Tämän päätöksen yksityiskohtaisista täytäntöönpanojärjestelyistä sovitaan Ruotsin siviilivalmiusviraston ja siviilioperaatiokomentajan välillä komission toimivaltaisia yksiköitä kuullen. Näillä järjestelyillä on erityisesti varmistettava, että siviilioperaatiokomentajalla on pääsy varastoon teknistä ja operatiivista valvontaa varten, jotta varmistetaan siviilikriisinhallintaoperaatioiden toimintavalmius ja moitteeton toiminta. Lisäksi siviilioperaatiokomentaja arvioi, miten käytetyt resurssit soveltuvat teknisesti varastointiin ja tulevaan käyttöön, ja ilmoittaa varastojen uusimisen ja täydentämisen tarpeesta.
   4.   YTPP-alan siviilioperaation pyynnöstä varastovalmius asettaa 2 artiklan 1 kohdan b alakohdassa ja 2 kohdassa tarkoitetut tarvikkeet ja resurssit operaation saataville tämän täsmällisten tarpeiden pohjalta ja toimeksiannon mukaisesti. Tätä ehtoa sovelletaan soveltuvin osin, kun on kyse muusta unionin operatiivisesta toiminnasta ja EU:n erityisedustajista.
   4 artikla
   Rahoitusjärjestelyt
   1.   Rahoitusohje tämän päätöksen täytäntöönpanoa varten 3 kohdassa tarkoitetun sopimuksen tekopäivää seuraavien 36 kuukauden aikana on 52 240 608,49 euroa.
   2.   Edellä 1 kohdassa tarkoitetulla rahoitusohjeella rahoitettujen menojen hallinnoinnissa noudatetaan unionin yleiseen talousarvioon sovellettavia menettelyjä ja sääntöjä.
   3.   Komissio valvoo 2 kohdassa tarkoitettujen menojen asianmukaista hallinnointia. Tätä varten se tekee sopimuksen varastovalmiuden hallinnoijana toimivan Ruotsin siviilivalmiusviraston kanssa.
   4.   Edellä 3 kohdassa tarkoitetussa sopimuksessa on muun muassa määrättävä, että
   
               a)
            
            
               Ruotsin siviilivalmiusviraston on hankittava 2 artiklan 1 kohdan a ja b alakohdassa ja 2 kohdassa tarkoitetut tarvikkeet ja resurssit omissa nimissään ja omien hankintasääntöjensä mukaisesti;
            
         
               b)
            
            
               Ruotsin siviilivalmiusviraston on asetettava tarvikkeet ja resurssit YTPP-alan siviilioperaatioiden saataville maksutta ja tarvittaessa otettava ne takaisin.
            
         
               c)
            
            
               Ruotsin siviilivalmiusviraston on ennen sopimuksen voimassaolon päättymistä lahjoitettava kaikki varastoidut tarvikkeet ja resurssit komissiolle tai komission nimeämälle muulle yksikölle.
            
         5.   Komissio pyrkii tekemään 3 kohdassa tarkoitetun sopimuksen mahdollisimman pian tämän päätöksen voimaantulon jälkeen. Se ilmoittaa neuvostolle prosessissa mahdollisesti ilmenevistä vaikeuksista ja sopimuksen tekopäivästä.
   5 artikla
   Raportointi
   1.   Korkea edustaja raportoi neuvostolle tämän päätöksen täytäntöönpanosta kuuden kuukauden välein.
   2.   Komissio toimittaa neuvostolle tiedot varastovalmiuden toiminnan rahoitusnäkökohdista kuuden kuukauden välein.
   6 artikla
   Uudelleentarkastelu
   Neuvosto tarkastelee 4 artiklan 1 kohdassa tarkoitettua rahoitusohjetta uudelleen 18 kuukauden kuluttua 4 artiklan 3 kohdassa tarkoitetun sopimuksen tekemisestä sen summan osalta, jonka arvioidaan olevan tarpeen YTPP-alan siviilioperaatioiden esittämien tarvikkeita ja resursseja koskevien pyyntöjen täyttämiseksi strategiseen varastoon varastoitujen esineiden lisäksi, sen varmistamiseksi, että rahoitusohjeessa otetaan huomioon näiden operaatioiden muuttuvat tarpeet. Uudelleentarkastelussa otetaan huomioon myös muun unionin operatiivisen toiminnan ja EU:n erityisedustajien muuttuvat tarpeet.
   7 artikla
   Voimaantulo ja voimassaolon päättyminen
   Tämä päätös tulee voimaan päivänä, jona se hyväksytään. Sen voimassaolo päättyy 36 kuukauden kuluttua 4 artiklan 3 kohdassa tarkoitetun sopimuksen tekemisestä ellei neuvosto päätä jatkaa sen voimassaoloa 12 kuukaudella.
   8 artikla
   Kumoaminen
   Kumotaan päätös 2012/698/YUTP.
   
      Tehty Brysselissä 26 päivänä huhtikuuta 2018.
      
         
            Neuvoston puolesta
         
         
            Puheenjohtaja
         
         E. ZAHARIEVA
      
   
   
      (1)  Neuvoston päätös 2012/698/YUTP, annettu 13 päivänä marraskuuta 2012, varaston perustamisesta siviilikriisinhallintaoperaatioita varten (EUVL L 314, 14.11.2012, s. 25).
   
      (2)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).
   
      LIITE
      VARASTOVALMIUDEN HALLINNOIJAN TARJOAMAT KESKEISET TARVIKKEET JA RESURSSIT
      Strategisen varaston muodostavat ne keskeiset tarvikkeet ja resurssit, jotka tarvitaan enintään 200 työntekijän YTPP-alan siviilioperaation lähettämiseksi mille tahansa operaatioalueelle 30 päivän kuluessa.
      Keskeiset tarvikkeet ja resurssit ovat:
      
                  —
               
               
                  Ajoneuvot
                  
                              —
                           
                           
                              Katumaasturi
                           
                        
                              —
                           
                           
                              Kompakti katumaasturi
                           
                        
                              —
                           
                           
                              Minibussi
                           
                        
                              —
                           
                           
                              Vaikean maaston neliveto
                           
                        
                              —
                           
                           
                              Henkilöauto/farmari
                           
                        
            
                  —
               
               
                  Tietotekniset laitteet
                  
                              —
                           
                           
                              Palvelimet
                           
                        
                              —
                           
                           
                              Palomuurit
                           
                        
                              —
                           
                           
                              Pöytätietokoneet
                           
                        
                              —
                           
                           
                              Kannettavat tietokoneet
                           
                        
                              —
                           
                           
                              Näytöt
                           
                        
                              —
                           
                           
                              Printterit, väriaineet ja värikasetit
                           
                        
                              —
                           
                           
                              Katkottomat virtalähteet (UPS)
                           
                        
                              —
                           
                           
                              Wi-Fi-yhteyspisteet
                           
                        
                              —
                           
                           
                              Tietokone-, serveri- ja verkkolisälaitteet
                           
                        
            
                  —
               
               
                  Tietoliikennelaitteet
                  
                              —
                           
                           
                              Satelliittipuhelimet
                           
                        
                              —
                           
                           
                              VHF-radiopuhelimet
                           
                        
                              —
                           
                           
                              Satelliittipaikannuslaitteet (GPS)
                           
                        
                              —
                           
                           
                              Matkapuhelimet
                           
                        
                              —
                           
                           
                              Video- ja puhelinneuvottelulaitteet
                           
                        
            
                  —
               
               
                  Henkilösuojaimet
                  
                              —
                           
                           
                              Luotiliivit
                           
                        
                              —
                           
                           
                              Kypärät
                           
                        
                              —
                           
                           
                              Lisävarusteet
                           
                        
            
                  —
               
               
                  Lääketieteelliset laitteet
                  
                              —
                           
                           
                              Ensiapupakkaukset (välttämättömät tarvikkeet vammojen hallintaan saamiseksi)
                           
                        
                              —
                           
                           
                              Automaattiset ulkoiset defibrillaattorit
                           
                        
            
                  —
               
               
                  Näkyvyyden takaavat tarvikkeet
                  
                              —
                           
                           
                              Liput
                           
                        
                              —
                           
                           
                              Henkilökohtaiset näkyvyyden takaavat tarvikkeet (baretit, käsinauhat, huomioliivit jne.)
                           
                        
                              —
                           
                           
                              Ajoneuvotarrat
                           
                        
            
                  —
               
               
                  Sekalaiset
                  
                              —
                           
                           
                              Henkilökortin painatuslaite (printteri henkilökortteja varten)
                           
                        
                              —
                           
                           
                              Viivakoodilaitteisto (viivakoodinlukija ja printteri viivakooditarroja varten)
                           
                        
            VARASTOVALMIUDEN HALLINNOIJAN TARJOAMAT TUKIPALVELUT
      
                  —
               
               
                  Hankinnat
                  Varastovalmiuden hallinnoija hankkii strategisen varaston tarvikkeet omissa nimissään ja omien hankintasääntöjensä mukaisesti.
               
            
                  —
               
               
                  Strategisen varaston varastointi, luettelointi ja varustaminen viivakoodeilla
               
            
                  —
               
               
                  Huolitseminen
                  Varastovalmiuden hallinnoija valmistelee varastoidut tarvikkeet lähetystä varten.
                  Varastovalmiuden hallinnoija vastaa tarvikkeiden lähettämisestä / lähettämistä koskevien sopimusten tekemisestä seuraaviin suuntiin:
                  
                              —
                           
                           
                              keskusvarastolta YTPP-alan siviilioperaatiolle
                           
                        
                              —
                           
                           
                              YTPP-alan siviilioperaatiolta keskusvarastolle
                           
                        
                              —
                           
                           
                              YTPP-alan siviilioperaatioiden välillä
                           
                        
                              —
                           
                           
                              tavarantoimittajilta ja tavarantoimittajille
                           
                        
            
                  —
               
               
                  Toiminnanohjausjärjestelmä (ERP)
                  Varastovalmiuden hallinnoijalla on oltava toiminnanohjausjärjestelmä ja asianmukainen varajärjestelmä toiminnan ja prosessien jatkuvuuden takaamiseksi, ja se vastaa myös toiminnanohjausjärjestelmän ylläpidosta. Varastovalmiuden hallinnoija huolehtii toiminnanohjausjärjestelmän konfigurointiin, räätälöintiin ja päivittämiseen liittyvistä palveluista. Varastovalmiuden hallinnoija huolehtii myös kaikista toiminnanohjausjärjestelmän käyttämiseksi tarvittavista lisensseistä.
               
            
                  —
               
               
                  Uusien ja käytettyjen tarvikkeiden tekninen huoltaminen ja korjaaminen
                  Varastovalmiuden hallinnoija huolehtii varastoon varastoitujen käytettyjen ja uusien tarvikkeiden teknisestä ylläpidosta ja niiden toiminnan testaamisesta. Varastovalmiuden hallinnoija vastaa myös siitä, että käytetyt tarvikkeet korjataan, jos hankintaviranomainen niin pyytää.
               
            
                  —
               
               
                  Panssaroitujen ajoneuvojen kunnostaminen
                  Varastovalmiuden hallinnoijan odotetaan huoltavan, kunnostavan ja (uudelleen)sertifioivan panssaroituja ajoneuvoja hankintaviranomaisen pyynnöstä.
               
            
                  —
               
               
                  Hävittämispalvelut
                  Varastovalmiuden hallinnoija huolehtii sellaisten vaarallisten aineiden, kuten akkujen, ajoneuvojen voiteluaineiden, ammusten, panssaroitujen ajoneuvojen ja radiolaitteiden hävittämiseen liittyvistä palveluista, joista operaatio ei voi eri syistä (turvallisuus, ympäristösyyt jne.) huolehtia paikan päällä. Varastovalmiuden hallinnoija huolehtii myös niiden strategisen varaston tarvikkeiden hävittämisestä, joita ei enää kannata korjata.
               
            
                  —
               
               
                  Lääkkeet ja lääketieteelliset kertakäyttötarvikkeet
                  Varastovalmiuden hallinnoija varmistaa lääkkeiden ja lääketieteellisten kertakäyttötarvikkeiden toimittamisen suoraan toimittajalta YTPP-alan siviilioperaation lääketieteelliselle henkilöstölle.